Diari Oficial de la Generalitat Valenciana


Sumari del DOGV 6148, del 19-11-2009 (2009/13337)

RESOLUCIÓ de 6 de novembre de 2009, del director general de Treball, Cooperativisme i Economia Social, que actua per delegació del vicepresident segon i conseller d'Economia, Hisenda i Ocupació, per la qual es convoca per a l'any 2009 una segona fase de les ajudes per al foment de les cooperatives i societats laborals per a l'any 2009
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13538


Data del document
:   06-11-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * suport econòmic
    * cooperativa
    * ajuda pública
    * economia social
    * ajuda a l'ocupació

RESOLUCIÓ de 6 de novembre de 2009, del director general de Treball, Cooperativisme i Economia Social, que actua per delegació del vicepresident segon i conseller d'Economia, Hisenda i Ocupació, per la qual es convoca per a l'any 2009 una segona fase de les ajudes per al foment de les cooperatives i societats laborals per a l'any 2009 [2009/13104]  
Amb data 23 d'abril de 2008, es va publicar l'Orde de 16 d'abril de 2008, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades al foment de les cooperatives i societats laborals (DOCV núm. 5748).  
Per resolució de 15 d'abril de 2009, del director general de Treball, Cooperativisme i Economia Social, actuant per delegació del vicepresident segon i conseller d'Economia, Hisenda i Ocupació, es convoquen les ajudes per al foment de les cooperatives i societats laborals per a l'any 2009, es publiquen les línies de crèdit i l'import global màxim destinat a finançar-les, així com els tipus màxims d'interés dels préstecs acollits al conveni de col·laboració financera, s'establixen els terminis d'admissió de sol·licituds i s'actualitzen les regles per a l'aplicació dels criteris de valoració de les sol·licituds presentades (2009/4262).  
Concretament, per a les ajudes directes a la realització d'inversions regulades en la base 16 de l'Orde, s'establix un import global màxim de 865.000,00 euros, a càrrec del capítol VII, del codi de línia T2242000, procedents de fons propis, no condicionats, de la Generalitat.  
Havent-se produït un increment de les dotacions disponibles, com a conseqüència del plans d'impuls dels sectors productius de la Generalitat Valenciana, donada l'actual conjuntura econòmica i la transcendència de les mesures destinades a estimular l'economia i l'ocupació en la present situació socioeconòmica, procedix publicar una segona norma en 2009, en la que la dotació extraordinària podrà anar dirigida a atendre les sol·licituds presentades per a les que no hi haguera crèdit suficient, i a les noves sol·licituds del nou període de convocatòria.  
En virtut de tot això i fent ús de les atribucions conferides per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, del Consell, i en l'article 24 del Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, resolc:  
Primer. Convocatòria  
Efectuar per a l'any 2009 una segona convocatòria d'ajudes directes a la realització d'inversions per al foment de les cooperatives i societats laborals per a l'any 2009, en l'àmbit territorial de la Comunitat Valenciana, que hauran de regir-se per les mateixes bases publicades en l'Orde de 16 d'abril de 2008, de la Conselleria d'Economia, Hisenda i Ocupació (DOCV 5748, de 23 d'abril).  
La present convocatòria queda sotmesa, en allò que procedisca, a la Llei 38/2003, de 17 de novembre, General de Subvencions, i al Reial Decret 887/2006, de 21 de juliol, pel qual s'aprova el seu reglament i la normativa autonòmica establida en els articles 45 i següents del Text Refós de la Llei d'Hisenda Pública Valenciana.  
Segon. Finançament de les ajudes  
El finançament serà amb fons propis, no condicionats, de la Generalitat Valenciana, a càrrec del capítol VII, del codi línia T2242000, del programa 315.10, per un import màxim de 595.000 euros del pressupost de la Generalitat per al 2009.  
Tercer. Termini de sol·licitud  
S'establix un termini de sol·licitud de cinc dies naturals comptats des de l'endemà de la publicació d'esta resolució en el Diari Oficial de la Comunitat Valenciana.  
Quart. Consideració d'ajudes de minimis  
De conformitat amb el que disposa l'article 7.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les ajudes convocades per la present resolució no precisen de la seua notificació a la Comissió Europea per estar acollides al règim de minimis establit en el Reglament (CE) núm. 1998/2006, de la Comissió, de 15 de desembre de 2006 (DOCE L 379, de 28 de desembre de 2006), circumstància recollida expressament en la base 7.9 de l'orde d'ajudes de referència.  
Cinqué. Valoració de les sol·licituds  
Per a la valoració de les sol·licituds presentades, s'aplicaran les normes contingudes en l'annex a la resolució de 15 d'abril de 2009, per la qual es convoquen les ajudes per al foment de les cooperatives i societats laborals per a l'any 2009 (DOCV núm. 6001, de 27 d'abril).  
Sisé. Expedients de la primera convocatòria de 2009  
Les entitats que hagueren presentat sol·licituds a l'empara de la resolució de 15 d'abril de 2009, del director general de Treball, Cooperativisme i Economia Social, actuant per delegació del vicepresident segon i conseller d'Economia, Hisenda i Ocupació, podran reiterar la seua sol·licitud de subvenció, per la mateixa inversió, per al cas que la primera sol·licitud haguera sigut denegada o se li haguera concedit subvenció per quantia inferior al màxim establit en l'orde, i que és del 50% del cost total subvencionable.  
A este efecte es tindrà per presentada la documentació ja incorporada a l'expedient tramitat amb motiu de l'anterior sol·licitud, excepte aquelles certificacions i declaracions que hagueren caducat.  
Seté. Justificació de la subvenció  
S'admetrà la corresponent justificació d'acord amb el que disposa la base 10.6 de l'ordre reguladora.  
Vuité. Recursos  
Contra la present resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar de l'endemà de la seua publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, o bé directament recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que es puga interposar qualsevol altre recurs dels previstos en la vigent legislació.  
València, 6 de novembre de 2009.- El director general de Treball, Cooperativisme i Economia Social (Per delegació Orde de 16 d'abril de 2008, DOCV núm. 5748, de 23 d'abril): Romà Ceballos Sancho.